આ ઘટના સામે આવ્યા બાદ શરૂઆતમાં પોલીસે કહ્યું હતું કે, કોઇ પીડિત સામે આવ્યા નથી અને ના તો કોઇએ ફરિયાદ નોંધાવી છે. કમિશ્નર પ્રવીણ સૂદે 2 જાન્યૂઆરીના રોજ ટ્વીટ કર્યું હતું કે, જો કોઇ પણ મહિલા 31 ડિસેમ્બરની રાતે થયેલી છેડછાડ કે અન્ય કોઇ ઘટનાની ફરિયાદ નોંધાવવા આવશે તો, પોલીસ એક પણ મિનિટનો વિલંબ કર્યા વિના કેસ નોંધશે.' સાથે જ તેમણે એમ પણ કહ્યું હતું કોઇ ફરિયાદ વગર પણ જો પોલીસને છેડછાડ અંગેના કોઇ પુરાવા મળશે તો એ મામલે કેસ દાખલ કરવામાં આવશે. નોંધનીય છે કે પ્રવીણ સૂદે 1 જાન્યૂઆરીના રોજ જ કમિશ્નર પદનો કારભાર હાથમાં લીધો છે. આ પહેલાં એમએસ મેઘારિખ આ પદ સંભાળતા હતા.